***Fantastic Voyage*** er en amerikansk sciencefiction-film fra 1966 regissert av Richard Fleischer. Hovedrollene spilles av Stephen Boyd, Raquel Welch, Edmond O'Brien og Donald Pleasence. 

Filmen ble meget godt mottatt av kritikerne og mottok to Oscar-priser (for beste «art direction» og beste visuelle effekter). Den ble nominert i ytterligere tre kategorier (foto, lydeffekter og klipp). Den ble også tildelt en Golden Reel Award av Motion Picture Sound Editors og en Eddie av American Cinema Editors.

Filmen var inspirasjonskilde til en amerikanske TV-serie med samme tittel som gikk fra 1968 til 1969, samt 80-talls-komedien *Min mikropartner*. Det har også blitt antatt at den var en inspirasjonskildte for den norske barnefilmen *Jakten på nyresteinen*.

Handling
--------

En spesialbygd ubåt med 5 personer ombord blir "forminsket" og sprøytet inn i blodårene på en vitenskapsmann som er skadet og som vet en viktig hemmelig formel. De kommer frem til skadestedet, opererer med laserstråler og forbereder så seg på «tilbaketuren». Ferden tilbake blir imidlertid vanskeligere en forventet da det viser seg å være en sabotør ombord.

Om filmen
---------

Det meste av filmen ble innspilt i et studio tilhørende 20th Century Fox.

Filmanmelderne
*Fantastic Voyage* ble meget godt mottatt av kritikerne, noe som gjenspeiles i at den har fått så mye som 92% på Rotten Tomatoes. Det amerikanske bladet *Variety* skrev følgende i 1966: «*The lavish production, boasting some brilliant special effects and superior creative efforts, is an entertaining, enlightening excursion through inner space - the body of a man*».

VGs anmelder gav den terningkast tre.

Mulig nyinnspilling
En nyinnspilling har være diskutert siden 1984, men har blitt kansellert flere ganger. James Cameron har vist interesse siden 1997, men hoppet etterhvert over på sitt eget filmprosjekt *Avatar*. I 2007 annonserte 20th Century Fox at filmen var under planlegging, men den utvalgte regissøren nektet å godta manuset til Cameron. Manuset ble siden omskrevet, men prosjektet ble på ny utsatt på grunn av streiken blant Writers Guild of America. Prosjektet er nå forskjøvet til 2013.

Rollebesetning
--------------

* Stephen Boyd ... Grant
* Raquel Welch ... Cora
* Edmond O'Brien ... General Carter
* Donald Pleasence ... Dr. Michaels
* Arthur O'Connell ... Colonel Donald Reid
* William Redfield ... Captain Bill Owens
* Arthur Kennedy ... Dr. Duval
* Jean Del Val ... Jan Benes
* Barry Coe ... communications aide
* Ken Scott ... Secret Service
* Shelby Grant ... En skykepleireske
* James Brolin .. En tekniker
* Brendan Fitzgerald ... radio operator

Referanser
----------

1. 1 2  Rotten Tomatoes
2. ↑  IMDb awards
3. ↑  Dagbladet - Filmtrend på norsk (26.10.1997) «Den åpenbare forløperen for «Jakten på nyresteinen» er filmen «Fantastic Voyage» fra 1966» (Fredrik Wandrup).
4. ↑
5. ↑  «Fantastic Voyage Review». *Variety*. Besøkt 11. august 2010.
6. ↑  VG - VGs filmbarometer (8.4.1967, s.26)
7. ↑  «Arkivert kopi». Arkivert fra originalen 6. april 2010. Besøkt 6. april 2010.
8. ↑

Eksterne lenker
---------------

* (en) *Fantastic Voyage* på Internet Movie Database Rediger på Wikidata

* (no) *Fantastic Voyage* hos Filmfront Rediger på Wikidata

* (sv) *Fantastic Voyage* i Svensk Filmdatabas Rediger på Wikidata

* (en) *Fantastic Voyage* på AllMovie Rediger på Wikidata

* (fr) *Fantastic Voyage* på Allociné Rediger på Wikidata

* (nl) *Fantastic Voyage* på MovieMeter Rediger på Wikidata

* (en) *Fantastic Voyage* på Turner Classic Movies Rediger på Wikidata

* (en) *Fantastic Voyage* på American Film Institute Rediger på Wikidata

* (en) *Fantastic Voyage* på Rotten Tomatoes Rediger på Wikidata

* (en) *Fantastic Voyage* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |